คือว่าไปเล่นแมวอยู่ตรงหน้ากรงเค้า แล้วเค้ากระโดดมาใส่ แต่ไม่รู้ว่าจะมีน้ำลายกระเด็นมาใส่ตาเรามั้ย เพราะไม่รู้สึกเลย ต้องสังเกตอาการแมวหรือไปฉีดกระตุ้นอะไรเพื่มเติมมั้ยคะ แล้วถ้าเรากินน้ำลายแมวเข้าไปโดยไม่รู้ตัวหรือว่าเราไม่แน่ใจว่ากินเข้าไปมั้ย ต้องไปฉีดอะไรเพิ่มเติมมั้ยหรือสังเกตอาการแมวมั้ยคะ พึ่งฉีดกระตุ้นไปเมื่อวันที่ 2 เมษา
สวัสดีค่ะ การติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลส่วนการที่แมวกระโดดมาใส่ หากไม่ได้ทำให้ร่างกายเกิดบาดแผล ก็ไม่ได้ถือว่าเสี่ยงต่อการติดเชื้อพิษสุนัขบ้าแต่อย่างใดค่ะ ดังนั้น ก็ไม่จำเป็นต้องไปฉีดวัคซีนพิษสุนัขบ้าแต่อย่างใดค่ะนอกจากนี้แล้ว หากแม้จะโดนแมวกัดมา แต่หากเพิ่งฉีดวัคซีนพิษสุนัขบ้ากระตุ้นไปเมื่อ 2 เม.ย. ก็ยังไม่จำเป็นต้องฉีดกระตุ้นเช่นกันค่ะ